হলদিবাড়ির কাকপাড়ার অনিল রায় পেশায় শ্রমিক। বাড়িতে স্ত্রী- তিনসন্তান রয়েছে। স্থানীয় সূত্রে জানা গিয়েছে, বিগত কয়েক বছর ধরে সাপ ধরার নেশায় মেতে উঠেছিলেন অনিল। বারবার তাঁকে বাধা দিলেও সে শুনতেন না। যদিও কোনো প্রথাগত প্রশিক্ষণ ছিল না তাঁর। কিন্তু কোথাও সাপ বের হওয়ার খবর পেলেই ছুটে যেতেন স্বঘোষিত এই সর্পবিশারদ। বৃহস্পতিবার রাতেও তিনি খবর পান বটেরডাঙা এলাকায় গোখরো সাপ বের হয়েছে। খবর পেতেই তৎক্ষণাৎ তিনি সেখানে ছুটে যান। সাপটিকে ধরেও ফেলেন। কিন্তু তারপরেই শুরু হয় তাঁর কেরামতি। কখনো হাতে ঝুলিয়ে, শূন্যে ঘুরিয়ে, কখনো গলায় পেঁচিয়ে সাপটিকে উত্যক্ত করে তোলে তিনি।দৃশ্য দেখে প্রচুর মানুষ জমে যায় সেখানে। তাদের সামনেই চলতে থাকে “খেলা”। অনেকে মোবাইলে সেই দৃশ্যের ভিডিও করে। যা ইতিমধ্যেই সোশ্যাল মিডিয়ায় ভাইরাল।